CELEX: C2006/143/43
Language: el
Date: 2006-06-17 00:00:00
Title: Υπόθεση C-162/06: Αίτηση για την έκδοση προδικαστικής αποφάσεως, την οποία υπέβαλε το Tribunal Supremo στις  27 Μαρτίου 2006  — International Mail Spain, S.L. κατά Administración del Estado y Correos

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/24
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Supremo στις 27 Μαρτίου 2006 — International Mail Spain, S.L. κατά Administración del Estado y Correos
   (Υπόθεση C-162/06)
   (2006/C 143/43)
   Γλώσσα διαδικασίας: η ισπανική
   Αιτούν δικαστήριο
   Tribunal Supremo
   Διάδικοι στην υπόθεση της κύριας δίκης
   
      Αναιρεσείουσα: International Mail Spain, S.L.
   
      Αναιρεσίβλητη: Administración del Estado y Correos
   Προδικαστικά ερωτήματα
   «Σύμφωνα με το άρθρο 7, παράγραφος 2, της οδηγίας 97/67/ΕΚ (1) του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, το οποίο παρέχει στα κράτη μέλη τη δυνατότητα να περιλαμβάνουν στις ταχυδρομικές υπηρεσίες που ανατίθενται κατ' αποκλειστικότητα τη διασυνοριακή αλληλογραφία, επιτρέπεται στα εν λόγω κράτη μέλη να προβαίνουν σε αποκλειστική ανάθεση μόνο στο μέτρο που αποδεικνύουν ότι, χωρίς αυτήν, τίθεται σε κίνδυνο η οικονομική ισορροπία του φορέα παροχής της καθολικής υπηρεσίας ή, αντιθέτως, μπορούν να προβαίνουν στην ανάθεση αυτή λαμβάνοντας υπόψη και άλλες παραμέτρους, μεταξύ των οποίων η σκοπιμότητα, σχετικές με τη γενική κατάσταση του τομέα των ταχυδρομικών υπηρεσιών, συμπεριλαμβανομένου του βαθμού ελευθερώσεως του εν λόγω τομέα κατά τον χρόνο κατά τον οποίο αποφασίζεται η αποκλειστική ανάθεση;»
   
      (1)  EE L 15 της 21.1.1998, σ. 14